2019-ben lejárt a Juncker-bizottság megbízatása, és december 1-jével kezdetét vette az én csapatom mandátuma. 2019 így több szempontból is az átmenetek éve volt. Új biztosok kezdték meg munkájukat új politikai iránymutatás mellett, új kezdeményezések, például az európai zöld megállapodás és a digitális menetrend megvalósítása érdekében.

VI.A jogérvényesülés és az alapvető jogok kölcsönös bizalmon alapuló térsége

A Bizottság 2019-ben keresetet nyújtott be a Bíróságon Olaszország , Ciprus és Svédország ellen amiatt, hogy nem tettek eleget a városi szennyvízkezelésre vonatkozó kötelezettségeiknek. Az uniós jogszabályok értelmében megfelelő szennyvízgyűjtő rendszereket kell működtetni, és a szennyvizet megfelelően kell kezelni.

A Bizottság 2019-ben újabb három tagállam ( Olaszország , Spanyolország és Bulgária ) ellen nyújtott be keresetet a Bíróságon amiatt, hogy túlzottan magas volt a nitrogén-dioxid (NO2) és a kén-dioxid (SO2) szintje a levegőben.

A Bizottság 2019-ben folytatta jogi fellépését a levegőszennyezés leküzdése érdekében, amely továbbra is kiemelt terület. A Bizottság ezenkívül előmozdította a végrehajtást a tagállamokkal az ebben a fontos témában folytatott megbeszéléseken, és 2019-ben Olaszországban sor került egy tiszta levegőről folytatott párbeszédre .

A Bizottság 2019 júliusában keresetet nyújtott be Olaszország ellen, mivel úgy ítélte meg, hogy a közszférában dolgozók nem részesülnek az uniós szabályoknak (1999/70/EK tanácsi irányelv) megfelelő kellő védelemben az egymást követő, határozott idejű munkaszerződések visszaélésszerű alkalmazásával és a hátrányos megkülönböztetéssel szemben.

Az átmenet nem érintette az Uniónk alapjait. Az uniós jog, többek között az alapvető jogok és a jogállamiság helyes alkalmazása és érvényesítése továbbra is a tagállamok és az uniós intézmények közös feladata. Az uniós jog fenntartása soha nem lehet egyirányú folyamat, és a tagállamaink lojális együttműködésén alapul az általunk szolgált polgárok érdekében. E különleges kapcsolatot ápolva a Bizottság továbbra is támogatást és iránymutatást fog nyújtani a tagállamoknak az uniós jog végrehajtása terén. Az éberségünk azonban nem lankad, és készek leszünk határozott jogi lépéseket tenni az uniós jog megsértése esetén. Nem köthetünk kompromisszumokat, ha az uniós jog alkalmazásáról és érvényesítéséről van szó, hiszen így garantálhatók a polgárok ebből származó jogai.

Ez a határozat nagyobb jogbiztonságot nyújt valamennyi szereplő számára, valamint arányosabb megközelítést tesz lehetővé a közbeszerzés összetett területén, amely továbbra is a szabálytalanságok és pénzügyi korrekciók fő forrása a kohéziós alapok tekintetében.

A Bizottság 2019-ben továbbra is gondoskodott a szabálytalan kiadások társfinanszírozásból való visszavonásáról a kifizetések felfüggesztésével vagy néhány esetben pénzügyi korrekciók alkalmazásával.

A közös halászati politika sikeréhez nélkülözhetetlen az ellenőrzés és érvényesítés hatékony és koherens rendszerének megtervezése és végrehajtása. A Bizottság jogérvényesítési stratégiájában ezért 2019-ben továbbra is nagy hangsúlyt kapott a tagállamok általi halászati állományvédelem, ellenőrzés és érvényesítés.

A közös mezőgazdasági politika (KAP) a mezőgazdaság és a társadalom közötti, illetve az EU és az uniós mezőgazdasági termelők közötti partnerségre épül. Célul tűzte ki a mezőgazdasági termelők támogatását és a mezőgazdasági termelékenység javítását a stabil és megfizethető élelmiszerellátás, valamint az uniós mezőgazdasági termelők tisztességes megélhetésének biztosítása érdekében. A KAP a környezeti kihívásokkal is foglalkozik, beleértve az éghajlatváltozást. Céljai közé tartozik a természeti erőforrásokkal való fenntartható gazdálkodás, a vidéki területek és tájak fenntartása az egész Európai Unióban, valamint a vidéki gazdaság életben tartása a mezőgazdaságban és a kapcsolódó ágazatokban való munkahelyteremtés ösztönzésével.

A Bizottság úgy határozott, hogy keresetet nyújt be Görögország ellen a Bíróságon egy 2017. évi döntésnek való meg nem felelés miatt. A Bíróság elítélte Görögországot, mert az nem hajtotta végre a Bizottság 2014. évi határozatát , amely előírta 135,8 millió EUR összegű szabálytalan állami támogatás visszafizettetését a Larco General Mining & Metallurgical Company S.A. vonatkozásában. Több mint öt évvel a Bizottság határozatának elfogadását, illetve a Bíróság ítéletét és a Bizottság emlékeztetőjét követően Görögország még mindig nem fizettette vissza az összeegyeztethetetlen állami támogatást. A Bizottság most kérte a Bíróságot, hogy szabjon ki pénzügyi szankciókat Görögországra a bírósági döntés végrehajtásának elmulasztása miatt.

Az uniós egységes piac továbbra is Európa legnagyobb értéke a polgárok és a vállalkozások számára. Hatalmas lehetőségeket kínál a vállalkozásoknak, valamint nagyobb választékot és kedvezőbb árakat biztosít a fogyasztók számára. Lehetővé teszi, hogy az emberek kedvük szerint utazzanak, illetve tetszés szerinti helyen tartózkodjanak, dolgozzanak és folytassanak tanulmányokat. Ezek az előnyök azonban nem élvezhetők, ha nem kerül sor az egységes piaci szabályok alkalmazására vagy végrehajtására, vagy ha egyéb akadályok veszélyeztetik azok érvényesülését.

A von der Leyen elnök által vezetett Bizottság politikai iránymutatása felszólítja Európát, hogy 2050-ig váljon a világ első klímasemleges kontinensévé. Az európai zöld megállapodásról szóló, 2019 decemberében közzétett közlemény számos szakpolitikai területen ambiciózus cselekvési tervet dolgoz ki e cél elérése érdekében. 2020 márciusában a Bizottság azt javasolta, hogy a 2050-re megvalósítandó klímasemlegességet foglalják bele egy új éghajlat-politikai jogszabályba , és még ebben az évben be fog mutatni egy tervet, amely arra irányul, hogy felelős módon fokozza az üvegházhatásúgáz-kibocsátás csökkentésére vonatkozó jelenlegi, 2030-ig elérendő célkitűzést, és azt legalább 50 %-ban határozza meg, megcélozva az 55 %-os csökkentést (az 1990-es évekbeli kibocsátáshoz képest).

A „Tiszta energia minden európainak” csomag hatálybalépésével a figyelem annak nyomon követésére fog irányulni, hogy milyen előrehaladást érnek el a tagállamok a megújuló energiára és az energiahatékonyságra vonatkozó, 2030-ig megvalósítandó uniós célok elérése terén. A Bizottság emellett nyomon fogja követni a tagállamok integrált, a 2021–2030 közötti időszakra vonatkozó nemzeti energia- és klímaterveit. Az energiára vonatkozó uniós szabályok érvényesítése továbbra is az energiaunióra vonatkozó stratégia alapvető pillére.

A Bizottság 2019-ben folytatta a kötelezettségszegési eljárást öt tagállam ellen, és úgy határozott, hogy keresetet nyújt be a Bíróságon Olaszország ellen, amiért az nem ültette át az alapvető biztonsági előírásokról szóló irányelv értelmében vett intézkedéseket a nemzeti jogba. A Bíróság továbbá helyt adott a Bizottság keresetének egy Olaszország ellen hozott ítéletében , mert Olaszország nem tett eleget a radioaktív hulladékokról szóló irányelv értelmében fennálló kötelezettségének, és nem jelentette be a radioaktív hulladékok és a kiégett fűtőelemek kezelésére vonatkozóan elfogadott, végleges nemzeti programját.

A Bizottság 2019. szeptember 25-én közzétette a munkavállalók uniós tagállamokban való kiküldetéséről szóló érvényesítési irányelv alkalmazásáról és végrehajtásáról szóló jelentést .

A Bizottság emellett közzétett egy munkavállalók kiküldetéséről szóló gyakorlati útmutatót , hogy segítséget nyújtson a munkavállalóknak, munkáltatóknak és nemzeti hatóságoknak a munkavállalók kiküldetéséről szóló szabályok megértéséhez. Biztosítja, hogy a munkavállalók ismerjék a jogaikat, illetve a nemzeti hatóságok és a munkáltatók EU-szerte helyesen és következetesen alkalmazzák a szabályokat.

A Bizottság 2018-ban javasolta az Európai Munkaügyi Hatóság létrehozását a munkavállalói mobilitásról szóló uniós szabályok tisztességes, egyszerű és hatékony végrehajtásának előmozdítása érdekében. Az Európai Parlament és a Tanács 2019-ben állapodott meg erről a javaslatról. A Munkaügyi Hatóság tevékenysége 2019. október közepén vette kezdetét az igazgatótanács első ülésével.

Az áruk szabad mozgásának biztosítása

A Bizottság biztosítani kívánja, hogy az európai egységes piacban rejlő minden lehetőséget ki lehessen használni, nagyobb termékválaszték álljon a polgárok rendelkezésére, kedvezőbbek legyenek az árak, illetve az európai kisebb és nagyobb vállalatok is könnyebben bővíthessék ügyfélkörüket és forgalmazhassák termékeiket az EU egészében. A Bizottság 2019-ben intézkedést hozott például a mezőgazdasági és élelmiszeripari termékek kiskereskedelmi értékesítésének korlátozásával, valamint a villámhárítók forgalmazásával kapcsolatban.

A Bizottság keresetet nyújtott be a Bíróságon Magyarország ellen, amiért a mezőgazdasági és élelmiszeripari termékek kiskereskedelmi értékesítésére vonatkozó magyar szabályok szerint az ilyen termékekre vonatkozó haszonkulcs származási országtól függetlenül egységes. Ez a szabály sérti az áruk szabad mozgásáról szóló uniós jogot, mert hátrányos helyzetbe hozza az importált termékek értékesítését a hazai termékekéhez képest.

A gyógyszerészeti ágazatban a Bizottság intézkedést hozott annak biztosítására, hogy a tagállamok eleget tegyenek az áruk szabad mozgásáról szóló uniós szabályoknak.

A Bizottság 2019-ben indokolással ellátott véleményt küldött Németországnak a vényköteles gyógyszerek rögzített áraira vonatkozó német szabályokkal kapcsolatban, amelyek hátrányosan érintik az ilyen termékek más tagállamokban székhellyel rendelkező gyógyszertárak általi értékesítését.

A Bizottság jogérvényesítési tevékenysége emellett számos kötelezettségszegési eljárás sikeres lezárásához vezetett az áruk szabad mozgásának terén a táplálékkiegészítők, a jobbkormányos gépjárművek, az importált használt mentőautók értékesítése, illetve a nemzeti akkreditációs testületek vonatkozásában.

A letelepedés szabadságának és a szolgáltatások szabad mozgásának biztosítása

A szolgáltatásokról szóló irányelv értelmében a nemzeti hatóságoknak felül kell vizsgálniuk a jogszabályaikat annak biztosítása érdekében, hogy a piaci hozzáférésre vonatkozó követelményeiket jogszerű célok indokolják. Az említett irányelv végrehajtásának támogatása érdekében egyablakos ügyintézés valósul meg, vagyis egyablakos ügyintézési pontok kerülnek felállításra, hogy megkönnyítsék a vállalkozások alapítását és más tagállamokban való terjeszkedését. A Bizottság 2019-ben intézkedést hozott mind a 28 tagállam ellen, hogy javítsák az egyablakos ügyintézési pontok által nyújtott szolgáltatást a szolgáltatásokról szóló irányelv és a szakmai képesítések elismeréséről szóló irányelv értelmében. Különösen az olyan követelményekre és eljárásokra vonatkozó információk online elérhetőségével és minőségével kapcsolatban merültek fel problémák, amelyeket a szolgáltatóknak és szakembereknek be kell tartaniuk, illetve követniük kell a külföldön folytatott üzleti tevékenység érdekében. A Bizottság felhívta továbbá a figyelmet az eljárások online, egyablakos ügyintézési ablakokon keresztüli hozzáférhetőségével és lebonyolításával kapcsolatos problémákra.

Az EU valamennyi tagállamra vonatkozó közbeszerzési szabályokat fogadott el, hogy Európa-szerte egyenlő feltételeket teremtsen a vállalkozások számára. E szabályok szabályozzák Európában, hogy a közigazgatási szerveknek és bizonyos közüzemi szolgáltatóknak hogyan kell beszerezniük az árukat, építési beruházásokat és szolgáltatásokat.

A Bizottság 2019-ben keresetet indított nyolc tagállam ellen, mert nem adtak meg vízi erőművekre vonatkozó engedélyeket vagy koncessziókat az uniós jognak megfelelően. Az ilyen engedélyek és koncessziók megadása tekintetében a nyolc tagállam egyike sem vette figyelembe az átláthatóság és az egyenlő bánásmód elvét. A Bizottság úgy ítélte meg, hogy a Franciaországban és Portugáliában a vízi erőművekre vonatkozó koncessziók odaítélésére vonatkozóan folytatott eljárások nem feleltek meg az uniós közbeszerzési szabályoknak. A Bizottság emellett úgy ítélte meg, hogy Ausztria , Németország , Olaszország , Lengyelország , Svédország és az Egyesült Királyság nem a szolgáltatásokról szóló irányelvnek megfelelően adott vízi erőművekre vonatkozó engedélyeket, mert ez az irányelv előírja, hogy ha az engedélyek száma valamely tevékenység esetében a rendelkezésre álló természeti erőforrások szűkössége miatt korlátozott, az engedélyek korlátozott időtartamra adhatók ki pártatlan és átlátható kiválasztási eljárást követően. Ezek az engedélyek nem újíthatók meg automatikusan.

A letelepedés szabadsága előírja, hogy a szakemberek, például az orvosok vagy építészek képesítését el kell ismerni külföldön, hogy lehetővé tegyék számukra, hogy bárhol működhessenek az EU-ban. A Bizottság 2019-ben kötelezettségszegési eljárást indított (Dánia kivételével) valamennyi tagállam ellen, mert nem harmonizálták jogszabályaikat a szakmai képesítések elismeréséről szóló irányelvvel.

A polgárok és a vállalkozások hatékonyabb tájékoztatása és segítése

Az egységes piac csak akkor fog jól működni, ha a polgárok és a vállalkozások megfelelő hozzáféréssel rendelkeznek az uniós jogszabályok által biztosított jogaikkal kapcsolatos tájékoztatáshoz és segítséghez. A Bizottság 2019-ben fokozott erőfeszítéseket tett az egységes piacra vonatkozó szabályok ismertebbé tétele érdekében a Your Europe portál frissítésével a jövőbeli egységes digitális ügyfélkapura való 2020. évi áttérés tekintetében. A Your Europe Advice is folytatta a polgároknak és vállalkozásoknak nyújtott személyre szabott jogtanácsadást. A Bizottság továbbá arra összpontosított, hogy fokozza a SOLVIT igazgatási kapacitását és jogi szakértelmét, hogy hatékonyan hajthassa végre az új, vállalkozásbarát problémamegoldási eljárást, amelynek során a SOLVIT segít a vállalkozásoknak a termékük kölcsönös elismerésének megtagadása esetén. Ez az új eljárás 2020 áprilisában lépett életbe. A 2019-ben végzett előkészítő munka alapján a belső piaci információs rendszer 2020-tól támogatni fogja az igazgatási együttműködést az új fogyasztóvédelmi együttműködési rendelet értelmében. Ez az információs rendszer segíteni fog a nemzeti fogyasztóvédelmi hatóságok fogyasztóvédelmi együttműködési hálózatának a hatékonyabb fogyasztóvédelemben. Végezetül, a Bizottság megkezdte az egységes piaci eredménytábla frissítését, hogy több szakpolitikai területet fedjen le, és átfogóbb képet adjon az egységes piacról.

Az igazságszolgáltatás terén a Bizottság rendszeresen frissíti az e-igazságszolgáltatási portált , amely bőséges információt nyújt és számtalan hivatkozást tartalmaz valamennyi uniós ország jogszabályaival és gyakorlatával kapcsolatban.

A tőkepiaci uniónak, a pénzügyi szolgáltatásokra vonatkozó szabályoknak és a tőke szabad mozgásának az érvényesítése

A pénzügyi válság nyomán elfogadott irányelveket megfelelően végre kell hajtani a pénzügyi szektor rezilienciájának és stabilitásának növelése és a befektetők védelmének fokozása érdekében. Ezen irányelvek egy részének végrehajtása a tőkepiaci unió megvalósítása szempontjából is fontos. Az ilyen irányelvek (például a Szolvencia II irányelv , a pénzügyi eszközök piacairól szóló átdolgozott irányelv , a foglalkoztatói nyugellátásról szóló irányelv , a pénzforgalmi szolgáltatási irányelv és a biztosítási értékesítésről szóló irányelv ) végrehajtása emellett központi szerepet játszik a tőkepiaci unió megvalósítására irányuló célkitűzés szempontjából, és ez az unió javítani fogja a finanszírozási eszközökhöz való hozzáférést, mindenekelőtt az innovatív vállalkozások, az induló innovatív vállalkozások, illetve a kis- és közepes méretű vállalkozások számára. Emellett vonzóbbá teszi a tőkepiacokat a lakossági és intézményi befektetők számára, és megkönnyíti a határon átnyúló beruházások megvalósítását. A Bizottság 2019-ben 17 tagállam ellen indított kötelezettségszegési eljárást amiatt, hogy nem ültették át időben a foglalkoztatói nyugellátásról szóló irányelvet a nemzeti jogszabályaikba.